《李勉之摄广济尉》
宋代·董嗣杲

我滞湓城每自怜，相逢相倚杖头钱。
盍簪愁想年穷夜，览镜羞称壮士年。
萱草满阶堪寿母，梅花绕屋可名仙。
近家何往非安地，又买槃塘对岸船。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。